Ibn Saud, brenin Sawdi Arabia

Brenin cyntaf Sawdi Arabia oedd Abdul-Aziz ibn Abdul-Rahman al Faisal al Saud (, ‘Abd al-‘Azīz Āl Su‘ūd; 1876 (ond dywedir 1880 mewn ffynonellau traddodiadol) – 9 Tachwedd 1953) a elwir yn aml yn Ibn Saud.

Fe'i ganwyd yn Riyadh i'r frenhinllin Saud, a chafodd ei deulu ei alltudio i Coweit pan oedd Arabia yn rhan o Ymerodraeth yr Otomaniaid. Ym 1902 dychwelodd Ibn Saud i adennill Riyadh a rheoli Nejd a Hasa, ac ym 1921 datganodd ei hunan yn Swltan Nejd. Ym 1926 concrodd Teyrnas Hejaz a ffurfiodd Teyrnas Nejd a Hejaz, a ailenwodd yn Sawdi Arabia ym 1932.

Darganfuwyd petroliwm yn Sawdi Arabia yn y 1930au a daeth â chyfoeth anhygoel i Ibn Saud a'i wlad; erbyn ei farwolaeth roedd yn un o ddynion cyfoethocaf y byd. Bedowin ac imam etifeddol yr Wahabïaid oedd Ibn Saud, a gosododd sharia yn sail gyfreithiol ei deyrnas. Roedd yn briod i tua 300 o wragedd, ac yn dad i nifer o blant gan gynnwys Saud a'i olynodd fel brenin (1953-64), ac yna'i fab Faisal (1964-75), Khalid (1975-82), Fahd (1982-2005), Abdullah (2005-15) a Salman (2015 hyd y presennol).

Cyfeiriadau

Categori:Arabiaid
Categori:Brenhinoedd Sawdi Arabia
Categori:Genedigaethau 1876
Categori:Marwolaethau 1953
Categori:Pobl o Riyadh
Categori:Pobl fu farw o drawiad ar y galon
Categori:Teyrnoedd yr 20fed ganrif